Source: http://www.europarl.europa.eu/sides/getDoc.do?type=TA&reference=P6-TA-2009-0310&language=MT&ring=B6-2009-0255
Timestamp: 2013-05-22 14:35:48+00:00
Document Index: 1094900

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Testi adottati - Il-Ġimgħa, 24 t'April 2009 - L-appoġġ għall-Qorti Speċjali għas-Sierra Leone - P6_TA(2009)0310
L-appoġġ għall-Qorti Speċjali għas-Sierra Leone
P6_TA(2009)0310B6-0242, 0243, 0244, 0245, 0253 u 0255/2009
Riżoluzzjoni tal-Parlament Ewropew tal-24 ta' April 2009 dwar l-appoġġ għall-Qorti Speċjali għas-Sierra Leone
– wara li kkunsidra r-riżoluzzjonijiet preċedenti tiegħu dwar dan is-suġġett, fosthom dik tas-6 ta' Settembru 2007 dwar il-finanzjament tal-Qorti Speċjali għas-Sierra Leone(1)
– wara li kkunsidra l-Ftehim ta' Cotonou bejn il-Komunità Ewropea u l-pajjizi tal-ACP, u l-impenn mill-partijiet fil-Ftehim favur il-paċi, is-sigurtà u l-istabilità, ir-rispett għad-drittijiet tal-bniedem, għall-prinċipji demokratiċi u għall-istat tad-dritt,
F. billi l-SCSL laħqet ftehim ma' stati inklużi r-Renju Unit, l-Iżvezja u l-Awstrija sabiex ikun żgurat li wħud mill-persuni li nstabu ħatja jiskontaw il-pieni tagħhom f'dawn il-pajjiżi, u billi jinħtieġu aktar ftehimiet sabiex ikun żgurat li l-persuni kollha li diġà nstabu ħatja, u dawk il-persuni li qed jgħaddu ġuri u li jistgħu jinstabu ħatja, fil-fatt jiskontaw il-pieni tagħhom,
I. billi tribunali u qrati oħra, bħat-Tribunal Kriminali Internazzjonali għall-ex-Jugożlavja u t-Tribunal Kriminali Internazzjonali għar-Rwanda qed jaffaċċjaw problemi simili, u billi korpi internazzjonali oħra bħall-Qorti Kriminali Internazzjonali , it-Tribunal Speċjali għal-Lebanon u l-Kmamar Straordinarji fil-Qrati tal-Kambodja x'aktarx li jaffaċċjaw l-istess problema fil-futur qrib jekk l-istati ma jimpenjawx ruħhom aktar biex jappoġġjaw l-infurzar tal-ġustizzja internazzjonali,
2. Jistieden lill-Kunsill u lill-Istati Membri tal-Unjoni Ewropea biex isibu soluzzjoni flimkien mal-SCSL sabiex ikun żgurat li l-persuni li nstabu ħatja jiskontaw il-pieni tagħhom, billi mingħajr tali soluzzjoni l-isforz tal-SCSL u l-kredibilità tal-komunità internazzjonali, anke tal-Unjoni, jiddgħajfu ferm;
5. Jikkunsidra li nuqqas ta' għajnuna u ta' appoġġ iqiegħed f'riskju kbir il-ħidma tal-qrati u t-tribunali internazzjonali peress li ma jkunux jistgħu jiżguraw li l-persuni li nstabu ħatja jiskontaw il-pieni li ngħataw;
7. Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-gvernijiet u lill-parlamenti tal-Istati Membri tal-UE, lill- Qorti Speċjali għas-Sierra Leone, lill- Qorti Kriminali Internazzjonali, lit- Tribunal Kriminali Internazzjonali għall-ex-Jugożlavja, lit- Tribunal Kriminali Internazzjonali għar-Rwanda, lill- Kmamar Straordinarji fil-Qrati tal-Kambodja, lit-Tribunal Speċjali għal-Lebanon, lill-Kunsill tas-Sigurtà tan-NU, lill-membri kollha tal-Unjoni Afrikana u lill-Ko-Presidenti tal-Assemblea Parlamentari Konġunta ACP-UE.
(1) ĠU C 187 E, 24.7.2008, p.242.